Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 439

6. évfolyam „B” tagozat Fejlesztési feladatok A hangszerkezelés fejlesztése, ismeretek átadása – A játékkészség fejlesztése I–VII. fekvésig. – Hangsorok és akkordfelbontások három oktávon, terc–, szext és oktávskálák két oktávon; az ujjrendi formák bõvítése a zenei kifejezés szolgálatában („kúszó ujjrend”, ujjazatos kromatika). – A bal kéz biztonságának és minden irányú mozgékonyságának fejlesztése. – Pergõtechnika. – A fekvésváltás, trilla, vibrato fejlesztése, kettõsfogás, természetes és mesterséges üveghang. – A tanult vonásnemek, vonáskombinációk fejlesztése, a gyorsasági készség fokozása. – Spiccato játék középtempóban. – Célszerû ujjrend megválasztása a zenei kifejezés szolgálatában. Zenei ismeretek – A ciklikus mûvek felépítése, a barokk szonáta és koncert tematikus és hangnemi elemzése, szekvenciális szerkesztés a barokk mûvekben. – A bécsi klasszikusok játékához vezetõ könnyedebb játékmód kialakítása. – Romantikus hangszeres dalok, karakterdarabok. – Ismerkedés korunk zenéjével. – Az elérendõ készségszintet az évfolyam technikai és zenei anyaga jelöli meg. – Az értõbb, önálló elõadáshoz szükséges zenei összefüggések, stílusjegyek, szakkifejezések ismeretének kibõvítése. Ajánlott tananyag Dénes – Lányi – Mezõ – Skultéty: Hegedûiskola V–VI., II. rész Bloch: Hangsoriskola II–III. Z. 1767–68 Mazas: Études speciales op. 36, I. Études brillantes op. 36 II. (a lehetõségek szerint) Dont: 24 elõkészítõ gyakorlat op. 37 (a könnyebbek közül) Kayser: 36 etûd op. 20, III. Ševèík: Fekvésváltás op. 8 Ševèík: Trillagyakorlatok op. 7 Követelmény A tanuló hangszerkezelése legyen perspektivikusan megalapozott. Legyen képes tudatos helyezkedõ–mûveletekre a tiszta intonáció érdekében. A fekvésváltásokat és a vibratot a zenei folyamatokba illesztve, zavartalanul tudja megoldani. Az alapvonásokat tudja hajlékony, szép hangon játszani. Tudjon önállóan megtanulni technikai felkészültségének megfelelõ mûveket, megfelelõ zenei karakterekkel és Dinamikai árnyalásokkal. Alakuljon ki jártassága a technikai és zenei szempontból célszerû ujjrendek megválasztásában. Az év végi vizsga ajánlott anyaga – Két etûd, – Egy koncerttétel vagy egy zongorakíséretes darab (a koncerttétel helyett lehet szonáta I–II. tételt játszani) kotta nélkül. Követelmények az alapfok évfolyamainak elvégzése után Az „A” tagozat végén A tanuló ismerje – a hangszer és a vonó felépítését, részeit, hangszerének gondozását és megóvását, – a fontosabb tempó– és karakterjelzéseket, valamint a dinamikára vonatkozó jeleket, – a bal kéz játékára és a vonó kezelésére vonatkozó jelzéseket, – a hangsorok elõjegyzését és ujjrendjét, – a hangképzés fõbb fiziológiai törvényszerûségeit (a vonás iránya, a vonó sebességének, nyomásának és a lábtól való távolságának összefüggése), – a gyakran elõforduló ritmusképletekhez szükséges vonóbeosztást, – a zenei alapkarakterekhez (dolce, grazioso, espressivo, risoluto) tartozó vonókezelést, – a tanult anyagban elõforduló tempó– és karakterjelzéseket, egyéb elõadási jeleket, zenei mûszavakat és ezek jelentését, – a tanult elõadási darabok zeneszerzõinek nevét, a mûvek címét, és tudja helyesen kiejteni és leírni azokat. Legyen képes – a zenei anyagot életkora és egyéni képességei, illetve készsége szintjén kotta– és stílushûen, értelmesen tagolva, a zene folyamatát és összefüggéseit érzékeltetve, kifejezõen megszólaltatni, – ujjrenddel és vonásjelzéssel gondosan ellátott, könnyebb zenei anyagot mérsékelt tempóban lapról eljátszani, – szokatlan nehézséget nem támasztó könnyebb mûvet ujjrenddel és vonásjelzéssel ellátni, – technikai eszközeit a stílusos és kifejezõ játék szolgálatába állítani, – tájékozódni, szabad fekvésváltással közlekedni a fogólapon, törekedve az igényes intonációra, – az alapvonások, valamint a dallamnak, a ritmusnak, a dinamikának megfelelõ vonóbeosztás alkalmazására, – szép hangon való, karakteres elõadásra, – a megismert mozgások, izomérzetek felidézésére, tudatos alkalmazására. Kottaolvasási készsége legyen olyan szintû, hogy belsõ elképzelés vezesse játékát. A „B” tagozat végén (az „A” tagozat követelményein felül) A tanuló legyen képes tudásáról számot adni az alábbiak koncertszerû bemutatásával: – Háromoktávos skála, akkordfelbontásokkal, – Két szabadon választott etûd, – Egy versenymû saroktétele, – Egy barokk szonáta lassú és gyors tétele, vagy egy lassú és egy élénk tempójú elõadási darab. A választott etûdök tartalmazzanak egymástól eltérõ technikai feladatokat. Mûvészeti alapvizsga követelményei A vizsga részei A vizsga gyakorlati részbõl áll A vizsga tantárgya és idõtartama Hegedû fõtárgy „A” tagozat minimum 10 perc „B” tagozat minimum 10 perc A vizsga tartalma A” tagozat – Egy etûd; Dénes: V–VI. Hegedûiskola (EMB 7111), vagy Dancla op. 68 (EMB 7918) 2., 9., 14., vagy Dont op. 38 (EMB 2214, EMB 2215, EMB 2216), vagy Mazas: Études speciales op. 36.1 (EMB 2244) 2., 8., 9. nehézségi szintjén. – Két különbözõ karakterû elõadási darab, koncert–tétel, vagy szonáta–tétel; Beethoven: Menuett (PWM) és Trió (Peters), Rameau: Gavotte (EMB 4535 kötetben), Dancla: Variációk–sorozat, Vivaldi: G–dúr koncert (EMB, Ricordi, Peters, PWM) I. tétel, Seitz: D–dúr koncert (Peters) I. tétel, Corelli: e–moll, A–dúr szonáta (EMB 12050 kötetben, EMB 12051 kötetben, EMB 12265 kötetben) nehézségi szintjén. A vizsgaanyagot lehetõleg kotta nélkül kell játszani. „B” tagozat – Két különbözõ technikai követelményt tartalmazó etûd, a játék technikai biztonságának felmérésére; Dont op. 68/12., 15., Mazas: Études speciales op. 36. I (EMB 2244) 2., 7., 9., 15., 17., 18., Mazas: Études brillantes op. 36. II. (EMB 2245) nehézségi szintjén. – Karakteretûd a zenei kifejezés felmérésére; Dont: 24 elõkészítõ gyakorlat op. 37 (EMB 2604), a könnyebbek szintjén. – Egy elõadási darab vagy barokk szonáta tételpár (lassú–gyors); Boyce: Matelotte (EMB 2751 kötetben), Járdányi: Magyar tánc (EMB 3236). Wieniawski: Kuyawiak (EMB 8001) nehézségi szintjén. – Egy koncert– vagy szonáta–tétel; Komarovszkij: A–dúr koncert (Peters) I. tétel, Vivaldi: a–moll Koncert (EMB, Ricordi, Peters, PWM) I. tétel Accolay: a–moll koncert (PWM), Seitz: g–moll koncert op. 12 no. 3 (PWM, Music Sales) I. tétel, Dancla: Concert–solo op. 77 no. 2, 3 Telemann: A–dúr szonáta, Händel: E–dúr Szonáta (EMB 12309) nehézségi szintjén. A vizsgaanyagot kotta nélkül kell játszani. A vizsga értékelése – megfelelés az elõírt követelményeknek, – technikai felkészültség, – helyes testtartás, hangszertartás, – hangképzés, – intonáció, – a vibrato helyes alkalmazása, – hangszerkezelés, – artikulációk és díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, – állóképesség. Továbbképzõ évfolyamok „A” tagozat A továbbképzõ évfolyamok fõ célja a zenei mûveltség elmélyítése és a zenélési kedv ébrentartása.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes